સંસ્‍થામાં અમરેલીના કોઈપણ પ્રતિષ્ઠિત સામાજીક કે રાજકીય આગેવાનની ભલામણ આવે એટલે કોઈપણ જાતના વિલંબ વિના ગરીબ દર્દીને વિનામૂલ્‍યે બ્‍લડ મળી જાય છે. આગામી દિવસોમાં અમરેલી જીલ્‍લામાં સ્‍વૈચ્‍છિક રકતદાન કેમ્‍પોના આયોજનમાંજીલ્‍લામાં સૌથી વધુ આગળ રહી સૌથી વધુ લોહી પુરૂં પાડનાર સાવરકુંડલા શહેરમાં ત્‍યાંની સામાજીક સંસ્‍થાઓને આગળ રાખી સાવરકુંડલામાં જીલ્‍લાની બીજી બ્‍લડ બેન્‍ક ઉભી થાય તે માટે અમરેલી રેડક્રોસ તમામ પ્રયત્‍નો કરવા ધારે છે. અમરેલી જીલ્‍લાના વિસ્‍તાર અને વસ્‍તીને ઘ્‍યાનમાં રાખતાં જીલ્‍લામાં બીજી બ્‍લડ બેન્‍ક જરૂરી બની છે. ત્‍યારે આગામી દિવસોમાં સાવરકુંડલામાં ડો. વડેરાના માર્ગદર્શન નીચે બીજી બ્‍લડ બેન્‍ક શરૂ થાય તે માટે અમરેલી બ્‍લડ બેન્‍ક પ્રયત્‍નો કરી રહી છે. આ માટે તમામ ટેકનીકલ અને અન્‍ય આનુષંગિક મદદ અને સહકાર અમરેલી રેડક્રોસ સોસાયટી તરફથી સાવરકુંડલાને મળી રહેશે. તેવી ખાત્રી સંસ્‍થાના ચેરમેન ડો. ભરતભાઈ કાનાબારે આપી હતી.